Maa- ja metsätalouden keskusliitto MTK – “Ei tarvetta kiristyksille”

Maa- ja metsätalouden keskusliitto MTK määrittelee ydintehtäväkseen yhteiskuntapoliittisen vaikuttamisen ja edunvalvonnan. MTK on tehnyt pitkäaikaista työtä kansanedustajien kanssa myös eläinsuojelulain uudistuksen parissa. Erinomainen esimerkki MTK:n vaikuttamistyöstä on liiton lausunto vuodelta 2017, jossa se toteaa, että Suomen yli 20 vuotta vanhalle ja esimerkiksi Ruotsista ja Norjasta suojelullisesti selkeästi jälkeen jääneelle laille ei ole minkäänlaista kiristämisen tarvetta. “Lainsäädäntö on ylipäätään tehoton, hidas ja kallis tapa tehdä uudistuksia tiloilla”, liitto toteaa tiedotteessaan. Anti Animalia –palkintoa ehdotetaan MTK:lle tunnustukseksi pitkäaikaisesta vaikuttamistyöstä eläinten olojen pitämiseksi ennallaan.